DEĊIŻJONI TAL-KUMMISSJONI
tat-13 ta’ Settembru 2007
li temenda d-Deċiżjoni 2007/554/KE rigward ċerti miżuri ta' protezzjoni kontra l-marda ta' l-ilsien u d-dwiefer fir-Renju Unit
(notifikata taħt id-dokument numru C(2007) 4301)
(Test b’relevanza għaż-ŻEE)
(2007/608/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar il-kontrolli veterinarji u żutekniċi applikabbli għall-kummerċ intra-Komunitarju ta’ ċerti annimali ħajjin u prodotti bil-ħsieb tat-tlestija tas-suq intern (2), u b’mod partikolari l-Artikolu 10(4) tagħha,
Billi:
(1)
Id-Deċiżjoni tal-Kummissjoni 2007/554/KE tad-9 ta’ Awissu 2007 ċerti miżuri ta' protezzjoni kontra l-marda ta' l-ilsien u d-dwiefer fir-Renju Unit (3) ġiet adottata wara t-tifqigħat riċenti ta’ dik il-marda f’dak l-Istat Membru. Dik id-Deċiżjoni għandha tapplika sal-15 ta' Settembru 2007.
(2)
Id-Deċiżjoni 2007/554/KE tiddefinixxi ż-żoni ta’ riskju għoli u baxx fl-Istati Membri affettwati u tipprovdi għal projbizzjoni fuq id-dispaċċ ta’ annimali suxxettibbli miż-żoni ta’ riskju għoli u baxx u fuq id-dispaċċ ta' prodotti li joriġinaw minn annimali suxxettibbli fiż-żona ta' riskju għoli. Id-Deċiżjoni tipprovdi wkoll għar-regoli applikabbli għad-dispaċċ minn dawk iż-żoni ta' prodotti sikuri li jew kienu prodotti qabel ir-restrizzjonijiet, minn materja prima li oriġinat minn barra ż-żoni ristretti jew li għaddew minn trattament li kien ippruvat effettiv f'li jinattiva l-possibilità tal-varjrus tal-marda ta' l-ilsien u d-dwiefer.
(3)
Sal-15 Settembru 2007, l-Annessi I u II tad-Deċiżjoni 2007/554/KE jillimitaw iż-żoni ta’ riskju għoli u baxx rispettivament għall-perimetri taż-żona konsolidata ta’ sorveljanza madwar iż-żewġ tifqigħat tal-marda ta’ l-ilsien u d-dwiefer ikkonfermati fil-bidu ta’ Awissu 2007, li sat-8 ta’ Settembru kienet tinżamm skond l-Artikolu 44 tad-Direttiva 2003/85/KE tad-29 ta’ Settembru 2003 dwar il-kontroll tal-marda ta’ l-ilsien u d-dwiefer li tirrevoka id-Direttiva 85/511/KEE u d-Deċiżjonijiet 89/531/KEE u 91/665/KEE u temenda d-Direttiva 92/46/KEE (4).
(4)
Wara tifqigħa ġdida tal-marda ta’ l-ilsien u d-dwiefer fit-12 ta’ Settembru 2007 fil-Gran Brittanja barra miż-żoni deskritti fl-Annessi I u II tad-Deċiżjoni 2007/554/KE, ir-Renju Unit ħa miżuri fil-qafas tad-Direttiva tal-Kunsill 2003/85/KE u introduċa iktar miżuri fiż-żoni milquta.
(5)
Is-sitwazzjoni tal-marda ta' l-ilsien u d-dwiefer fir-Renju Unit tista' tipperikola l-merħliet fl-Istati Membri l-oħra fid-dawl tal-kummerċ f’annimali bijungulati ħajjin u tat-tqegħid fis-suq ta’ ċerti prodotti tagħhom.
(6)
Fid-dawl tas-sitwazzjoni tal-marda fir-Renju Unit, jinħtieġ li jiġi żgurat li d-Deċiżjoni 2007/554/KE tiġi emendata qabel il-15 ta’ Settembru 2007 sabiex l-applikazzjoni tagħha tiġi estiża għallinqas sal-15 ta’ Ottubru 2007 u biex iż-żoni taħt ir-restrizzjoni jitkabbru fid-dawl tas-sitwazzjoni epidemjoliġika.
(7)
Għalhekk, id-Deċiżjoni 2007/554/KE għandha tiġi emendata skond dan.
(8)
Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Id-Deċiżjoni 2007/554/KE hija emendata kif ġej:
(1)
F'Artikolu 17, “il-15 ta' Settembru 2007” tinbidel bi “il-15 ta' Ottubru 2007”;
(2)
L-Annessi I u II jinbidlu bit-test fl-Anness ta’ din id-Deċiżjoni.
Artikolu 2
L-Istati Membri għandhom jemendaw il-miżuri li japplikaw għall-kummerċ biex iġibuhom konformi ma' din id-Deċiżjoni. Huma għandhom jgħarrfu lill-Kummissjoni b'dan minnufih.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, 13 ta’ Settembru 2007.